ಜೋಡಿ ಸ್ಕೇಟರ್‌ಗಳು ಸಾಮರಸ್ಯದೊಂದಿಗೆ ಏಕಾಂಗಿ ಸ್ಕೇಟಿಂಗ್ ಚಲನೆಗಳನ್ನೂ ನಿರ್ವಹಿಸುತ್ತಾರೆ. ಅವುಗಳೆಂದರೆ: ನೆಗೆತ, ತಿರುಗುವಿಕೆ, ಹೆಜ್ಜೆ ಸರಣಿಗಳು, ಸುತ್ತುವ ಸರಣಿಗಳು ಮತ್ತು ನೆಲದ ಮೇಲಿನ ಇತರ ಚಲನೆಗಳು. 

'ಇಬ್ಬರು ಒಬ್ಬರಾಗಿ ಸ್ಕೇಟಿಂಗ್' ಮಾಡುವುದನ್ನು ಗಮನದಲ್ಲಿಟ್ಟುಕೊಂಡು, ಪಕ್ಕ-ಪಕ್ಕದ ಚಲನೆಯ ಗುಣಮಟ್ಟವನ್ನು ಪ್ರತಿಯೊಬ್ಬ ಸ್ಕೇಟರ್‌ನ ಪೂರ್ಣಗೊಳಿಸುವಿಕೆಯ ಸರಾಸರಿಯಿಂದ ನಿರ್ಧರಿಸಲಾಗುವುದಿಲ್ಲ. ಬದಲಿಗೆ, ಸ್ಕೇಟರ್‌ಗಳು ಒಟ್ಟಿಗೆ ಪಕ್ಕ-ಪಕ್ಕದ ಚಲನೆಯನ್ನು ಆರಂಭಿಸಬೇಕು, ಕೊನೆಯವರೆಗೂ ಪರಸ್ಪರ ಸಾಮರಸ್ಯ ಮತ್ತು ಹೆಚ್ಚು ಸಾಮಿಪ್ಯವನ್ನು ನಿರ್ವಹಿಸಬೇಕು ಮತ್ತು ಜೊತೆಯಾಗಿ ಮುಕ್ತಾಯಗೊಳಿಸಬೇಕು. 

ಪಕ್ಕ-ಪಕ್ಕದ ನೆಗೆತದಲ್ಲಿ, ಜೋಡಿಗಳು ಸಾಮರಸ್ಯದಲ್ಲಿ ಮತ್ತು ಸಾಧ್ಯವಾದಷ್ಟು ಹತ್ತಿರದಲ್ಲಿ ಒಂದೇ ನೆಗೆತವನ್ನು ನಿರ್ವಹಿಸಬೇಕು. ಒಬ್ಬ ಜೊತೆಗಾರ ನೆಗೆತವನ್ನು ಅಪೂರ್ಣಗೊಳಿಸಿದರೆ, ಎರಡೂ ನೆಗೆತಗಳನ್ನು ಅವುಗಳಲ್ಲಿ ಕೆಳಮಟ್ಟದ್ದು ಯಾವುದೊ ಅದೆಂದು ಸೂಚಿಸಲಾಗುತ್ತದೆ. ಒಂದೇ ರೀತಿಯ ಪ್ರವೇಶಿಸುವ ರೀತಿ ಮತ್ತು ಸಮಯವನ್ನು ನಿರ್ವಹಿಸಬೇಕಾದುದರಿಂದ, ಪ್ರತ್ಯೇಕವಾಗಿ ನೆಗೆಯುವ ಸಾಮರ್ಥ್ಯವನ್ನು ಹೊಂದಿರುವ ಸ್ಕೇಟರ್‌ಗಳು ಜೊತೆಗಾರರೊಂದಿಗೆ ನೆಗೆಯಲು ಕಷ್ಟಪಡಬಹುದು. ಏಕಾಂಗಿ ಸ್ಕೇಟರ್‌ಗಳಿಗೆ ಭಿನ್ನವಾಗಿ, ಜೋಡಿ ಸ್ಕೇಟರ್‌ಗಳು ಸಿದ್ಧರಾಗಿದ್ದೇವೆಂದು ಭಾವಿಸುವವರೆಗೆ ಅಥವಾ ಹೆಚ್ಚುವರಿ ಕೌಶಲವನ್ನು ಸೇರಿಸುವವರೆಗೆ ನೆಗೆತವನ್ನು ತಡಮಾಡುವ ಆಯ್ಕೆಯನ್ನು ಹೊಂದಿರುವುದಿಲ್ಲ ಏಕೆಂದರೆ ಅವರು ತಮ್ಮ ಜೊತೆಗಾರರೊಂದಿಗೆ ಏಕಕಾಲಿಕತೆಯಿಂದ ಹೊರಗಿರುತ್ತಾರೆ.

ಪಕ್ಕ-ಪಕ್ಕದ ತಿರುಗುವಿಕೆಯನ್ನು ಹೊಂದಾಣಿಕೆ ಮತ್ತು ಸಮಯ, ಸ್ಥಾನಗಳ ಕ್ಲಿಷ್ಟತೆ ಮತ್ತು ಗುಣಮಟ್ಟ, ಸಾಮಿಪ್ಯ, ಕೇಂದ್ರೀಕರಿಸುವುದು ಮತ್ತು ತಿರುಗುವ ವೇಗ ಮೊದಲಾದವುಗಳ ಆಧಾರದಲ್ಲಿ ನಿರ್ಣಯಿಸಲಾಗುತ್ತದೆ. ಜೋಡಿಗಳು ಕೆಲವೊಮ್ಮೆ ಸಮಯವನ್ನು ನಿರ್ವಹಿಸಲು ಮತ್ತು ಸರಿಹೊಂದಿಸಲು ತಮ್ಮ ಜೊತೆಗಾರರಿಗೆ ಕೇಳಿಸುವ ಸೂಚನೆಗಳನ್ನು ಕೂಗುತ್ತಾರೆ. 

ತಿರುಗುವ ಸರಣಿಗಳನ್ನು ಒಂದೇ ರೀತಿಯ ಸ್ಥಾನಗಳಲ್ಲಿ ನಿರ್ವಹಿಸಬೇಕಿಲ್ಲ. ವೇಗ, ಮಂಜುಗಡ್ಡೆಯ ಹರವು, ಬಾಗುವುದರ ಆಳ ಮತ್ತು ಸ್ಥಾನಗಳ ಗುಣಮಟ್ಟ ಮೊದಲಾದವು ಅಂಕವನ್ನು ನಿರ್ಧರಿಸುತ್ತದೆ.

ನೆಲದ ಮೇಲಿನ ಚಲನೆಗಳೆಂದರೆ ಕಾಲುಗಳನ್ನೂ ತೋಳುಗಳನ್ನೂ ಅಗಲಿಸುವುದು, ತಿರುಗುವಿಕೆ, ಇನಾ ಬಾಯರ್ಸ್, ಕ್ಯಾಂಟಿಲೆವರ್ಸ್, ನೃತ್ಯದಿಂದ ಎತ್ತುವುದು ಮತ್ತು ಇತರೆ. ಜೋಡಿಗಳು ಈ ಚಲನೆಗಳಲ್ಲಿ ಬದಲಾವಣೆಗಳನ್ನು ಉಂಟುಮಾಡಬಹುದು ಮತ್ತು ಅವುಗಳನ್ನು ಸೇರಿಸಬಹುದು.

ಅರ್ಹತೆ
ಎತ್ತಿ ತಿರುಗಿಸುವಿಕೆ
ಮೇಲಕ್ಕೆ ನೆಗೆಯುವುದು
ಪಕ್ಕ-ಪಕ್ಕದಲ್ಲಿ ಮತ್ತು ಇತರ ಚಲನೆಗಳು